S-6710/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. október 2020, á hendur H-kk-þgf Þ-kk-þgf M-kk-þgf, kt. [...], [...], [...], fyrir eftirtalin umferðar og hegningarlagabrot, með því að hafa:

1. Miðvikudaginn 26. febrúar 2020 ekið bifreiðinni [...] sviptur ökurétti, með 58 km hraða á klukkustund austur Hringbraut í Reykjavík, að Furumel, þar sem leyfður hámarkshraði var 40 km á klukkustund.

Telst brot þetta varða við 2., sbr. 5. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 11. maí 2020 í verslun Krónunnar, Þjóðhildarstíg 24, Reykjavík, stolið vörum að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

3. Föstudaginn 5. júní 2020 ekið bifreiðinni [...] sviptur ökurétti um Gullinbrú í Reykjavík, við Olís.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. október 2020, á hann að baki langan sakaferil sem nær aftur til ársins 1988. Ákærði hefur margítrekað sætt refsingu, meðal annars fyrir auðgunarbrot og umferðarlagabrot líkt og um ræðir í þessu máli. Það sem helst skiptir máli varðandi refsingu í þessu máli er að ákærði var dæmdur í fjögurra mánaða fangelsi 8. september 2008 fyrir akstur sviptur ökurétti og þjófnað. Hann gekkst síðan undir greiðslu sektar með viðurlagaákvörðun 25. júní 2009 fyrir fíkniefna og umferðarlagabrot. Næst var hann dæmdur í þriggja mánaða fangelsi með dómi 19. september 2011 fyrir þjófnað, akstur undir áhrifum áfengis og akstur sviptur ökurétti. Ákærði var síðan dæmdur í fjögurra mánaða fangelsi með dómi 29. maí 2012 fyrir þjófnað og akstur sviptur ökurétti. Þá var hann dæmdur í sextíu daga fangelsi 11. október 2012 fyrir akstur sviptur ökurétti en um var að ræða hegningarauka við fyrri dóm. Þá var ákærði dæmdur í fjögurra mánaða fangelsi 9. maí 2016 fyrir akstur sviptur ökurétti. Ákærði var dæmdur í sextán mánaða fangelsi 11. desember 2019 meðal annars fyrir akstur sviptur ökurétti. Nú síðast var ákærða gert að sæta fangelsi í 11 mánuði með dómi 26. júní 2020, fyrir þjófnað auk fíkniefna og umferðarlagabrota, n.t.t. fyrir akstur undir áhrifum áfengis og fyrir akstur sviptur ökurétti. Þá var áréttuð ævilöng ökuréttarsvipting ákærða.

Brot ákærða samkvæmt ákæru voru öll framin fyrir uppsögu framangreinds dóms 26. júní 2020. Ber því að dæma ákærða hegningarauka vegna brotanna í samræmi við 78. gr. almennra hegningarlaga nr. 19/1940. Ákærði er nú meðal annars fundinn sekur um akstur sviptur ökuréttindum og er við ákvörðun refsingar við það miðað, að virtum hegningaraukasjónarmiðum, að ákærði sé nú í sjötta sinn sakfelldur fyrir akstur sviptur ökurétti, innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði.

Engan sakarkostnað leiddi af málinu.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf Þ-kk-nf M-kk-nf, sæti fangelsi í 4 mánuði.

S-kvk-nf D-kvk-nf J-kvk-nf

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, H-kk-nf Þ-kk-nf M-kk-nf, sæti fangelsi í 4 mánuði.

S-kvk-nf D-kvk-nf J-kvk-nf